Spørsmål til barnesamtalen:

Det er viktig at den som har samtalen har en god relasjon til barna og stiller spørsmålene på en måte som er mest hensiktsmessig. Oppfølgingsspørsmål kan være nødvendig. Vi setter av tid til barnesamtaler med skolestarterne om våren før overgangssamtaler med skolen slik at barnets stemme er med. Vi gjør samtalen litt høytidelig med å be inn til møte. Vi har en intensjon om å gjennomføre samtalene to ganger i året, på høst og vår.

* Hva liker du å gjøre i barnehagen?
* Jeg har lyst til å høre hvordan du har det i barnehagen. Fortell.
* Fortell meg hva du synes er bra i barnehagen og hva som ikke er bra.
* Hvem leker du med i barnehagen?
* Er det noen i barnehagen det er vanskelig å leke sammen med?
* Er det noen du skulle ønske du kunne leke mer med?
* Er det noen som bestemmer mer i leken?
* Hva skjer om du ikke er enig og hva gjør du da?
* Hører de voksne på deg når du snakker?
* Syns du de voksne gjør noe gøy sammen med dere barna?
* Er det noen voksne du liker godt å være sammen med?

**Følgende spørsmål stilles på våren før skolestart:**

* Hva vet du om skolen? Hva er annerledes enn barnehagen tror du?
* Kjenner du noen på skolen?
* Er det noe du gleder deg til?
* Er det noe du er spent på?
* Hva tenker du om at du skal begynne på skolen?